
Evelin Wever-Urves 


PROME MINISTER 


Gobierno ta haci tur esfuerso pa evita mas tragedia 


CMMA TA TRAHANDO RIBA 
PROYECTO DI INFORMACION Y 
CONSCIENTISACION RIBA E PELIGER 
PA DRENTA ARUBA VIA ILEGAL 


Lo tin consecuencia pisa pa esnan cu ta pone bida di 


hende na riesgo 


Prome Minister Evelyn Wever-Croes, durante conferencia di 
prensa di Gobierno di Aruba siman pasa diahuebs, a elabora 
riba e maneho y esfuersonan di Gobierno pa evita mas tragedia 
di personanan cu ta crusa lama bruto den boto pa bin Aruba 
poniendo asina nan bida na peliger, manera tawata e caso un 
biaha mas siman pasa cu 4 persona a perde nan bida. 


Prome Minister a remarca cu Gobierno di Aruba tin 
palabracionnan cu autoridadnan Venezolano sinembago, 
botonan ta keda yega for di Venezuala. Un di e condicionnan 
pa habri frontera maritimo cu Venezuela comienso di e aña aki, 
tawata cu Venezuela lo haci mas na controlnan preventivo na 
su costa, especialmente na costa di Estado Falcon cu ta mas 
cerca y unda cu mas frecuentemente ta sali boto pa Aruba. Cu 
botonan toch saliendo for di costa Venezolano ta mustra cu di 
nan banda nan no ta haci suficiente. Gobierno un biaha mas 
a pidi autoridadnan Venezolano pa pone mas atencion na e 
aspecto preventivo di control di nan costa. 


Di parti di Aruba, autoridadnan ta purba di aumenta control di 
costa. Aruba tin scarcedad di personal na e momentonan aki 
y ta dificil pa tin control di costa 24/7. Prome Minister a indica 
cu Gobierno lo acerca Hulanda un biaha mas pa yega na un 
solucion. Cu e radarnan, Prome Minister a indica, Kustwacht y 
nos propio Polis maritimo ta haciendo lo maximo pa controla. 


Tambe, e organisacion di Aruba, CMMA (Coórdinatiecentrum 
Mensenhandel Mensensmokkel Aruba) a cuminsa cu 
tayernan, trabounan di conscientisacion y prevencion. Entre 
otro, hunto cu Embahada di Reino na Caracas, CMMA ta 
trahando riba un proyecto na unda lo bay Venezuela pa duna 


informacion y conscientisacion riba con peligroso e ruta aki 
ta y e consecuencianan severo cu tin pa esnan cu ta haci e 
traficacion di hende via ilegal, entre otro, e capitan di e botonan 
aki ta core riesgo pa haya castigo di maximo 18 aña cera. 


Banda di esaki, Gobierno ta traha riba conscientisacion cu 
organisacionnan internacional cu a wordo acredita na Aruba 
entre otro International Organization for Migration, IOM. Tambe, 
a traves di Relacionnan Exterior di Hulanda y Embahadanan, 
tin comunicacion cu autoridadnan Venezolano. Di e manera 
aki tambe, hunto ta trahando na conscientisacion den e pueblo 
di Venezuela y Aruba cu esaki ta un via hopi peligroso. 


Prome Minister a indica cu na Aruba, kizas pa desesperacion 
of gana inmenso pa wak nan famia, tin persona cu ta invita 
famianan y conocinan pa nan subi un boto y na e manera ¡legal 
y peligroso aki, drenta nos pais, cu promesanan cu nan lo ta 
miho aki, cu nan lo tin trabou entre otro. Na Aruba un scenario 
mucho bunita y positivo ta wordo pinta na e personanan aki y 
nan ta haya e idea cu Aruba pa nan lo ta paraiso ignorando e 
peliger cu nan ta expone nan bida na dje. 


“Esaki ta un di e pio pesadiyanan cu un gobernante por 
pasa aden. Tanto autoridadnan concerni, embahadanan 
y Gobiernonan, ta di acuerdo cu esaki. Nos a pasa aden 
demasiado biaha caba. Nos ta keda pidi tur ciudadano di 
nos pais pa no invita nan sernan keri na e trayecto illegal y 
peligroso aki pa drenta nos pais. No pone nan bida na peliger. 
Lo tin consecuencia pisa pa esnan cu ta haci esaki. Hunto nos 
lo evita pa e tragedianan aki no pasa mas”, Prome Minister 
Evelyn Wever-Croes a enfatisa. MN 

Ursel Arends 


MINISTER 


BAKI DEN BARIO TA CONTINUA DEN 2024 


Un iniciativa di Campana Nacional Limpi Limpi pa stimula 
habitonan di separacion 


logistica. Na comienso a cuminsa ta acepta cinco 
diferente tipo di desperdicio cual tabata desperdicio 
di mata (greenwaste), metal, e-waste, contsruccion 
y desperdicio mescla (bulkwaste). A expande e 
separacion cu tres tipo di desperdicio adicional cual 
tabata carton, taira y azeta di cushina. 


Baki den Bario a bin ta ricibi alrededor di 500 auto y 
rotacion di mas cu 60 baki pa cada actividad. Palabra 
di danki ta bai na tur partners cu a forma parti di e 
iniciativa di Baki den Bario y tambe ciudadonan pa 
e yega na e parke di separacion y coopera den e 
proceso. 


Aruba su compromiso pa separa desperdicio den gran 
escala ta contribui grandemente na preservacion di 
Aruba su naturalesa. Separando na Baki den Bario ta 
permiti procesonan eficiente di reciclahe, reduciendo 
e presion riba nos tera pa atende cu Aruba su 
desperdicio en general. 


Minister Arends a duna di conoce cu lo comunica e 
schedule pa 2024 den januari pero ya caba ta sigur cu 
Baki den Bario lo tuma luga un biaha pa luna. Tambe e 
minister a informa cu e ta premira tres compania mas 
cu lo drenta e industria di procesa desperdicio. Lo 


Dialuna atardi 18 di december durante conferencia di prensa, 
Minister Arends encarga cu maneho di desperdicio, a anuncia 
cu lo continua cu e iniciativa di Baki den Bario. 


Na augustus di e afia aki a comunica cu lo tin un parke 
di separacion den diferente districto, pa cuater luna. E 
districtonan selecta tabata San Nicolas, Santa Cruz, Noord, 
Oranjestad, Savaneta, Pos Chikito y Paradera. E fechanan di 
e 12 eventonan di 2023 ta disponibel riba e website limpi.aw . 


Durante henter e proceso a bin ta evalua y adapta e actividad 
basa riba sugerencianan, e tereno disponibel y demas 


evalua pa afiadi esakinan den e actividadnan di Baki 
den Bario unda ta habri e posibilidad pa expande mas ainda 
e desperdicionan acepta. Asina por procesa e desperdicio na 
un manera mas responsabel. Mas nos separa, mas material 
prima nos por recupera pa reuza of recicla. 


Gobierno tin e responsabilidad pa facilita y tambe educa pueblo 
riba separacion, mientras cu e infrastructura pa reciclahe ta 
wordo optimalisa. Cada paso individual of di iniciativa propio 
di cada compania/organisacion ta fundamental pa dirigi nos 
den un direccion mas sostenibel. Hunto nos por mantene nos 
Aruba Limpi Limpi. MN 

Amara Moduro 


MINISTER 


Riba Dia di Impuesto 1 di december 2023: 
MINISTER MADURO DI FINANSA TA GRADICI 
STAF Y PERSONAL DI DEPARTAMENTO DI 
IMPUESTO PA NAN TRABOU HACI NA BIENESTAR 


Riba 1 di december tabata Dia di Departamento di Impuesto 
(DIMP) y pa e ocasion aki staf y personal di DIMP a bin hunto, 
pa repasa nan logronan y comparti un rato ameno cu otro den 
un ambiente informal. Minister Maduro di Finansa tambe a 
pasa un rato pa asina saluda, felicita y gradici e staf y personal 
di DIMP pa nan trabou haci na bienestar di Aruba den aña 
2023. 


E mandatario a expresa cu aña 2023 tabata tipifica pa 
cambionan fiscal di cual e introduccion di BBO na frontera 
tabata esun cu mas a resalta. "Mester bisa cu tecnicamente e 
cambio fiscal aki a bay hopi bon sin mucho problema. Banda 
di esaki, e hecho cu DIMP a logra pa 'haal in' un retraso di 
mas di 40 aña den procesa aangifte di loonbelasting y cu a 
logra pa paga restitucion di aña 2022 ya caba den aña 2023, 
ta logronan grandi pa Pais Aruba pa cual nos mester ta gradici 
na e esfuerso constante di DIMP su trahadornan. Tin mas reto 
pa surpasa, pero nos por tin e confiansa cu e team di DIMP lo 
sa di surpasa esakinan tambe na bienestar di Aruba," tabata e 
palabranan di Minister Maduro pa e ocasion di reflexion. 


AÑA 2023 


trahadornan cu a cumpli aniversario di trabou gradiciendo nan 
pa e trabou leal como trahado publico na DIMP pa 25, 30 y 35 
aña. 


Minister Maduro ta felicita y gradici e directora di DIMP sra. 
Luenne Gomez-Pieters y directora suplente sra. Angeline Giel 
y tur e trahadornan di DIMP pa un otro aña di trabou importante 
haci na bienestar di Aruba. MN 

RESULTADO PA E LUNA DI NOVEMBER 2025 
A DRENTA CU UN CRECEMENTO DI 12.7% DI 
BISHITANTE EN COMPARACION CU ANA 2022 


Minister di Turismo y Salud Publico sr. Dangui Oduber ta 
informa cu a ricibi e resultadonan pa e luna di November 2023 
encuanto turismo for di Aruba Tourism Autority (ATA). Pa luna 
di November 2023 e cifranan ta demostra cu Aruba e ricibi 
1,116.223 turista via nos aeropuerto y den estudio di Centrale 
Bank Aruba ta demostra cu turistanan ta gasta 21.3% mas den 
November den comparacion cu aña 2022. 


E reportahe ta demostra cu 11.1% di turistanan ta hospeda na 
hotel, 4.7% ta keda na all includive, 3.4% ta usa timeshare y 
18.7% ta cay den e categoria di vacation rentals. 
E top 3 mercadonan di bishitantenan cu ta yega 
Aruba ta di Colombia 55.1%, Argentina 46.8% y 

Brazil 41.3%. j 


Locual a resalta den e reportahe tambe ta e 
crecemento di e mercado di mas grandi cu ta keda 


o Q 8 


HOW MANY 
ARRIVALS? 


1,116,223 


turistanan di calidad pa por sigui haci inversionan continuo den 
producto Aruba y percura pa diversifica Aruba su turismo. 


Finalmente, Minister Oduber ta gradici tur partner y tur cu ta 
laborando den e industria di turismo. Tur personan aki ta haci cu 
awe Aruba ta surpasando tur espectativa den su recuperacion. 
Danki na e pueblo cu a demostra di ta uno resiliente, ban 
sigui demostra nos cordialidad y duna e hospitalidad na nos 
bishitantenan cu nos ta conoci pe. Sin lubida nos asset di mas 
grandi cu ta nos hendenan. Em 


SNAPSHOT YTD NOV 2023/2022 


WHAT DID THEY SPEND?" 
DID THE ever STAY? Central Bank Aruba 


7,807,895 | ao. 3451.6 mn 


Q1-Q3 2022: 2,993.70 


HOW MANY 
CRUISE TOURISM? 


697,877 


Compared to 2022 


tambe e mercado di Norte America. E estadonan 
cu mas a crece di Merca ta Illinois cu 21.9%, Ohio 
cu 27.3% y Virginia cu 27.2%. 

Turismo ta sigui crece y sigui surpasa nivelnan di 
aña 2022 cual sigur ta excepcional. Tambe ta pa 
nota cu motibo di bishita pa e luna di November 
2023 en comparacion cu 2022 ta pa conferencia, 
shopping y meetings na Aruba. Tur indicador ta 
demostra cu e experiencia general di e bishitante 
ta keda uno halto y ta wordo clasifica cu 9.1 y cu 
gastronomia 9.5 cu sigur ta indica cu nos bishitante 
nan ta hopi satisfecho cu nos gastronomia na 
Aruba. 


Li 


Otro indicacion sumamente importante ta cu 
cruceronan tambe ta sigui demostra confiansa 
den Aruba cu un crecemento di 36.9% den luna di 
November 2023 den comparacion cu 2022. 

Maneho di Minister Dangui Oduber ta dirigi riba 
un maneho di turismo sostenibel, enfocando riba 


2022 


CRUISE PAX 


509,869 


ABSOLUTE GROVVTH PAX YTD NOVEMBER 


188,008 4 


WHERE DID THEY STAY? 
ALL INCLUSIVE TIMESHARE 


1 ‚216, 948 


EP HOTEL 


2, 441, ‚828 

CRUISE PAX CRUISE CALLS 
697,877 


| 36.9% 


CRUISE CALLS 


260 


OO 4.544 


ABSOLUTE GROWTH CALLS YTD NOVEMBER 


36.9% 1.54% 

Minister Dangui Oduber: 


TA BUSCA CANDIDATONAN CU BIG- OF ARUBIG 
REGISTRATIE PA APLICA RIBA VACATURA CU TIN 
HABRI PA HUISARTSENOPLEIDING PA SPECIALISA Y 
BIRA DOKTER DI CAS NA ARUBA 


Minister di Turismo y Salud Publico sr. Dangui Oduber ta anuncia 
cu pa e prestigioso “Huisartsenopleiding Aruba” acredita pa 
Amsterdam UMC lo ta buscando candidatonan entusiasma cu 
a completa nan estudio den region of na Hulanda, cu tin un 
titulo di “Master Degree” y cu ta cualifica pa tin un registracion 
di AruBIG. E personanan aki lo tin e oportunidad aplica pa 
cuminsa e opleiding for di 1 di Augustus 2024 como AIOS (Arts 
in Opleiding tot Specialist) pa asina specialisa nan mes durante 
3 afia pa bira dokter di cas aki na Aruba. 

E Huisartsenopleiding Aruba a cuminsa na 2009 cu e meta di 
reforsa e ‘eerstelijnszorg’ aki na Aruba. E opleiding ta wordo 
organisa pa Huisartsenopleiding Amsterdam UMC conhunto 
cu Departamento di Salubridad Publico di Aruba (DVG) y 
Huisartsen Vereniging Aruba (HAVA) y ta wordo acomoda na 
nos hospital “Instituto Medico San Nicolas” (ImSan). 


PAKICO HUISARTSENOPLEIDING ARUBA? 

. Specialisacion completo na Aruba bou di supervision di 
Amsterdam UMC. 

° Un mix dinamico, unda ta haci 1 dia pa siman curso di 
teoria y 4 dia pa siman lo ta den practica pa medio di pasantia. 
. Pasantia den huisartsenpraktijk den e prome y di tres 
aña. 

e Diferente programa di pasantia durante e di 2 aña di 


estudio, manera asistencia na “Eerste Hulp” na Horacio Oduber 
Hospital (HOH), un pasantia den cuido cronico (CZ) y tambe 
un pasantia den instituto di salud mental (Respaldo). 

. Un opleiding full-time cu posibilidad di vrijstelling basa 
ariba estudio y experiencia anterior. 


ACREDITACION: 

e E opleiding y su terminonan final cumpli completamente 
cu e rekesitonan di e huisartsenopleiding di hulanda. Na final 
cu termina e opleiding e dokter mester registra su mes den e 
registro di AruBIG. 

. Pa e candidatonan cu a cuminsa cu e Nederlandse BIG 
registratie, e diploma tambe lo ta valido na Hulanda y ta hacie 
posibel pa registra den RGS-register. 


KEN TA CUALIFICA? 

e Dokternan cu registracion di AruBIG (aki ta inclui tur cu 
diploma acredita na universidadnan manera Colombia, Costa 
Rica, Hulanda, esnan registra na Hulanda, y esnan registra na 
Canada, y Merca). 


. Dokternan cu tin registracion di BIG. 
CRITERIONAN: 

° Diploma reconoci como basisarts. 

. Un rijbewijs valido. 

° Registracion di AruBIG of registracion di BIG valido. 


. Experiencia clinico actual. 


° Dominio di e idioma di Hulandes den palabra y skirbi. 
. Ventaha: dominio di e idioma di Papiamento y Spaño. 
CONTRACTO: 


Durante e opleiding lo haya un contracto di trabou na ImSam 
y lo tin derecho riba un salario. Considerando cu e estudio 
y salario aki ta wordo financia, lo mester keda traha como 
dokter di cas na Aruba pa minimo 5 aña despues di termina e 
opleiding. 


CON PA SOLICITA 

MANDA BO: 

8 Carta di motivacion. 

e CV (Curriculum Vitae). 

. Copia di diploma di BSc y MSc. 


° Registracion di AruBIG of registracion di BIG Hulandes. 
. Copia di un rijbevvijs valido. 
° Referencianan cu muestra di experiencia clinico. 


Ultimo dia pa solicita ta 7 January 2024. 

Pa mas informacion por tuma contacto cu Huisartsenopleiding 
Aruba na atencion di Sr. Dr. J.R. Rajnherc na j.rajnherc@ 
imsan.aw 


Tambe por haya mas informacion na e siguiente paginanan: 
https://www.huisartsopleiding.nl/opleidingsprogramma 
https://www.havaruba.org/nl/huisartsenopleiding 


HUISARTSEN 
OPLEIDING 
ARUBA 


Minister di Turismo y Salud Publico sr. Dangui Oduber ta anuncia cu pa e prestigioso 
“Huisartsenopleiding Aruba” acredita pa Amsterdam UMC lo ta buscando candidatonan 
entusiasma cu a completa nan estudio den region of na Hulanda, cu tin un titulo di “Master 
Degree” y cu ta cualifica pa tin un registracion di AruBIG. E persona aki lo tin e oportunidad 
aplica pa cuminsa e opleiding for di 1 di Augustus 2024 como AIOS (Arts in Opleiding tot 

Specialist) pa asina specialisa nan mes durante 3 aña pa bira dokter di cas na Aruba. 


+ Carta di motivacion. 

e CV (Curriculum Vitae). i 
+ Copia di diploma di BSc y MSc. i 
* Registraction di AruBIG of registracion di BIG Hulandes. 
+ Copia di un rijbewijs valido. 

* Referencianan cu muestra di experiencia clinico. 


Ultimo dia pa solicita ta 7 January 2024 y pa mas informacion por tuma contacto cu 
Huisartsenopleiding Aruba na atencion di Sr. Dr. J.R. Rajnherc na j.rajnherc@imsan.aw. 

EN 


VAGATURE 


ARUBA 


Voor de prestigieuze Huisartsenopleiding Aruba, geaccrediteerd voor Amsterdam UMC, zoeken 
wij enthousiaste kandidaten die in de regio of in Nederland hun master hebben voltooid en 
kwalificeren voor een AruBlG-registratie, die vanaf 1 Augustus 2024 willen starten als AIOS 
voor de driejarige specialisatie tot huisarts. 


WIE KOMT IN AANMERKING? 


(Y Artsen met AruBIG-registratie. 
(hieronder vallen de op de aangewezen 
universiteiten in Colombia of Costa Rica opgeleide, y 
de in Nederland opgeleide, alsmede de in Canada en \ 
de Verenigde Staten geregistreerde basisartsen) 


E 
(Y Artsen met een BIG-registratie. y ; 


OVER ONS: e Eenerkend diploma voor basisarts. 
e Een geldig rijbewijs. 
T.a.v. de heer dr. J.R. Rajnherc e Een geldige AruBIG registratie of BIG registratie. 


e Recente klinische ervaring. 


}.rajnherc@imsan.aw e Beheersing van de Nederland taal in woord en 
www.huisartsopleiding.nl/opleidingsp geschrift is vereist. 


rogramma e Beheersing van Papiamento en/of Spaans is een pré. 
Stuur uiterlijk per 7 Januari 2024 


O Motivatiebrief, CV, Kopie van je bsc- en msc-diploma, AruBIG of 


Nederlandse BIG registratie, rijbewijs en referenties . 

Geoffrey Weven 


MINISTER 


SETAR N.V. TA HACI ENTREGA DI PRESUPUESTO 
2024 CERCA MINISTER GEOFFREY WEVER 


Diabierna 15 di december 2023 a tuma luga un reunion di e 
accionistanan di Setar N.V. (aandeelhoudersvergadering). 
Durante e reunion, Minister di Asuntonan Economico, 
Comunicacion y Desaroyo Sostenibel, Mr. Geoffrey Wever, a 
ricibi e presupuesto pa 2024 di Setar N.V. 


Minister Wever ta aplaudi e entrega na tempo di e presupuesto, 
danki na e directiva, tur empleado y tambe miembronan di e 
hunta di supervision cu a haci esaki posibel. 


Den e era moderno, conexion ta mas importante cu nunca, 
y den esaki Setar N.V. ta keda un compania robusto y ta un 
contribuidor importante na e economia di Aruba, brindando e 
servicio y desaroyo tecnologico di comunicacion. 


Den e reunion di accionista Minister Wever a aproba cu Setar 
lo inverti AFL 70 miyon den continua cu conecta tur cas na 
Aruba riba fiber, y implementacion di 5G entre otro. Setar 


N.V. lo duna Gobierno di Aruba como unico accionista AFL. 
5.5 miyon na dividendo. Riba peticion di Minister Wever, Setar 
N.V. lo bai inverti tambe den sostenibilidad y a agrega un di 6 
pilar strategico na Setar N.V. esta “Responsable Connectivity”, 
haciendo Setar N.V. asina un empresa cu ta contribui na un 
mihor medio ambiente na Aruba. 


Ta premira cu 2024 ta bai ta un afia sumamente exitoso pa 
Setar N.V., caminda lo sigui promove e tecnologia y servicio di 
telecomunicacion como tambe aportando bek na comunidad 
manera ta di custumber. MN 

Edy Cres 


_ MINISTER 


MINISTER ENDY CROES A ATENDE E APERTURA DI E 
GYM CUTS & CURVES STRA NA SERO PATRISHI 


y» 


Dabierna ultimo, Minister di Enseñansa y Deporte Endy Croes 
hunto cu colega Minister Geoffrey Wever a atende a apertura 
di e gym Cuts and Curves na Sero Patrishi. Un proyecto grandi 
cu hopi lucha di un hoben determina cu a wordo cristalisa e 
aña aki. A inicia e ceremonia cu nos himno Aruba Dushi Tera, 
interpreta pa cantante Sra. Ghislaine Grant. Siguientemente, 
e propietario di gym Sr. Jacinto Rasmijn a duna un discurso 
hopi inspirativo y emocional, unda cu el a gradici su mayornan 
cu a yud'e yega na su metanan. Sr. Jacinto Rasmijn hunto cu Croes hunto cu e invitadonan presente a haya un recorido di 
Sr. Manual Da Silva a corta cinta cora como acto simbolico pa e gym. Minister Endy Croes ta felicita Sr. Jacinto, Sra. Cindy, 
e inauguracion oficial di e facilidad nobo y ultramoderno di e pero tambe Sr. Chinto, Sra. Maria y ful e team cu e gran logro 
gym Cuts and Curves. Despues di e ceremonia, Minister Endy aki. MN 


i 
òf 
8% 


Dialuna 18 December 2023 


Minister Endy Croes: 


BAN CAYA CHRISTMAS 
EDITION DEN E BARIO 
DI PIEDRA PLAT TABATA 
UN EXITO 


E luna aki e actividad di Ban Caya a tuma luga den e bario 
di Piedra Plat. Minister di Ensefiansa y Deporte Endy Croes 
a asisti na Ban Caya Christmas Edition. E proyecto aki ta 
organisa pa CEDE Aruba, IBiSa y Gobierno di Aruba cu e meta 
pa reactiva e barionan, unda nan por pasa un dia cu nan sernan 
keri y conoce nan bario. E idea ta pa bay diferente bario di 
Aruba, unda cu cada bario ta haya oportunidad di mustra nan 
residentenan kico nan tin pa ofrece. 


Tabatin actividad deportivo, tent di artesania di Pasco, bus di 
salud, skina di wega pa mucha, show di Pasco y presentacion 
musical di Cas di Musica. E habitantenan di e bario di Piedra 
Plat por a comparti cu otro y pasa un rato ameno. Minister 
Endy Croes ta gradici CEDE Aruba, IBiSa y Gobierno di Aruba 
cu ta organisa e proyecto bunita aki. Alabes ta gradici Centro 
di Bario Piedra Plat y Fundacion Centro Famia Piedra Plat pa 
nan contribucion cu e proyecto aki den e bario di Piedra Plat. 


UN MIGRATION 


M ce 

MINISTER THIJSEN A FELICITA 
ZULEMA DABIAN-ERASMUS CU 
SU NOMBRACION COMO 
MINISTER PLENIPOTENCIARIO 

NA WASHINGTON 


l 4 fi 3 
Minister Plenipotenciario mr. Ady Thijsen na ocacion di su bishita 
di trabao na Aruba a topa cu Zulema Dabian-Erasmus, kende 
recientemente a keda nombra como Minister Plenipotenciario 
pa Aruba na Washington. Sra. Dabian-Erasmus ta susesor di 
Joselin Croes cu actualmente ta ocupa e funcion di director di 
Gabinete di Minister Plenipotenciario di Aruba na Hulanda. 


Minister Thijsen a felicita sra. Dabian-Erasmus cu su nombracion 
como Minister Plenipotenciario pa Aruba na Washington y a 
enfatisa e importancia di e funcion aki pa Aruba na Merca, 
mirando e relacion cu Merca tanto riba tereno economico, 
turismo, pero tambe pa cu oportunidad pa studiantenan 
Arubiano studia na universidadnan Mericano. 


Minister Thijsen a haci uso di e oportunidad pa intercambia di 
pensamento cu sra. Dabian-Erasmus y tambe papia di eventual 
cooperacion entre e como Minister Plenipotenciario pa Aruba 
na Washington y Gabinete di Minister Plenipotenciario di Aruba 
na Hulanda. 


MINISTER THIJSEN A PAPIA 


CU FCCA 

Minister Plenipotenciario mr. Ady Thijsen na ocacion di su bishita 
di trabao na Aruba a pidi un reunion cu director Financiero y 
General di Fundacion Cas pa Comunidad Arubano (FCCA), 
Giovani Anthony. 


Durante e combersacion a papia riba diferente topiconan. 
Tur esaki cu e intencion pa mira unda Gabinete di Minister 
Plenipotenciario di Aruba por coopera cu FCCA y unda e por 
brinda e sosten nesesario. 


MINISTER THIJSEN A PAPIA CU 
DIRECTOR DI HOSPITAL 

Minister Plenipotenciario mr. Ady Thijsen na ocacion di su 
bishita di trabao na Aruba a papia cu director di Dr. Horacio 
Oduber Hospital (HOH) Jacco Vroegop. 


E bishita tabata tin un caracter di cortesia. Na mesun momento 
Minister Thijsen a haci uso di e oportunidad pa intercambia 
di pensamento cu sr. Vroegop y tambe papia di eventual 
cooperacion entre HOH y Gabinete di Minister Plenipotenciario 
di Aruba na Hulanda. 


MINISTER THIJSEN A BISHITA 
BEE HAVEN 


Den cuadro di su bishita di trabao, Minister Plenipotenciario mr. 
Ady Thijsen a haci un bishita na Bee Haven. 


Na e sitio di Bee Haven na Catiri sr. Thijsen a papia cu sr. Rubert 
Montilla. E mandatario a duna feedback na ocacion di su ultimo 
reunion cu e tabata tin cu Bee Haven na mei ultimo. Alabes ela 
bolbe enfatisa e vision di Gabinete di Minister Plenipotenciario 
di Aruba na Hulanda pa brinda sosten unda esaki ta posibel. 


BON PASCO 


y Feliz 2024. $ 


Den e dianan aki cu nos ta goza di e 
ambiente di fin di aña, laga nos tin e 
motivacion y sentimento di union cu 
ta defini nos como un nacion. Afia 
2023 a demostra nos cu nos union 
ta haci nos mas fuerte pa logra 
cosnan grandi. 


Ban drenta e aña nobo cu animo y - 
determinacion, trancendiendo tur - 
diferencia y construi un futuro »- 
exitoso. Ban reconfirma nos. 
compromiso pa union. Hunto no 
surpasa tur reto y progresa. 


Gobierno di Aruba ta manda 
deseonan sincero pa nos pueblo di 
Aruba pa un Pasco Feliz y un Afia 
Nobo prospero yena cu dicha, amor . 


Mat un pais ze 


UNI 


AÑA DI UNION Y POSITIVISMO! 


